**Zmluva o poskytovaní marketingových služieb**

uzavretá podľa ustanovení § 269 ods. 2 zákona č. 513/1991 Zb. Obchodnéh­­­o zákonníka medzi

**Článok I.**

**Zmluvné strany**

**Objednávateľ:**

 **HEPPiApple s.r.o.**

so sídlom: Popradská 66, 040 11 Košice

Zastúpená: Ing. Jaroslav Sokol

Zapísaná v obchodnom registri: Okresného súdu Košice I, odd. Sro, vl.č.39150/V

IČO: 50 334 719

DIČ: 2120276290

IČ DPH: SK2120276290

Bankové spojenie v tvare IBAN:

Kontaktná osoba: Ing. Jaroslav Sokol

na jednej strane (ďalej len **„objednávateľ“**)

1. **Poskytovateľ:**

so sídlom:

Zastúpená:

Zapísaná v obchodnom registri:

IČO:

DIČ:

DIČ DPH:

Bankové spojenie v tvare IBAN:

Kontaktná osoba:

na druhej strane (ďalej len **„poskytovateľ“**)

**Článok II.**

**Predmet zmluvy**

Predmetom tejto zmluvy je vytvorenie webovej stránky a komplexné zabezpečenie správy kampane vrátane nákupu médií pre výrobky spoločnosti HEPPiApple s.r.o. v rámci projektu „Rozvoj podnikania v spoločnosti HeppiApple s.r.o.“ kód v ITMS2014+: 313031K849 v rozsahu definovanom v nasledujúcich bodoch **v trvaní 18 mesiacov.**

**Koncept pre komunikačnú stratégiu značky**

Komplexné spracovanie stratégie značky zahrňujúci definovanie misie a vízie značky, špecifikácie produktov a ich zakreslenie prostredníctvom Perceptual / Position Map, definovanie cieľov komunikácie v podobe KPI, definovanie cieľových asociácií a archetypu značky, príprava geografickej, demografickej a behaviorálnej segmentácie produktov značky. Vyhodnotenie aktuálneho stavu produktového portfólia podľa BSG matrix, vytvorenie primeraného počtu marketingových persón.

**Corporate identity library**

vytvoriť základnú sadu elementov marketingovej komunikácie v súlade s definovanou stratégiou zameranú na podporu tvorby autentického a špecifického obsahu.

**Facebook fanpage**

Vytvorenie, konfigurácia a branding facebook fanpage

**Metabolic Balance Stratégia kampane**

Pripraviť stratégiu kampane s dôrazom na cielenie a prácu s definovaným publikom smerujúcu k získaniu makro a mikro konverzií a dosiahnutiu cieľových KPI.

**Metabolic Balance Landing page (vrátane novej homepage)**

Vytvorenie stránky zameranej na dosahovanie makro a mikro konverzií smerujúcich k dosiahnutiu cieľov a KPI definovaných konceptom marketingovej komunikácie.

**Metabolic Balance Blogové príspevky (úpravy)**

Vytvorenie blogových príspevkov z dodaných textových a obrazových podkladov.

**Metabolic Balance Testimonial**

Vytvorenie testimoniálov z dodaných textových a obrazových podkladov.

**Metabolic Balance eBook**

Vytvorenie elektronickej publikácie prezentujúcej systém Metabolic Balance.

**Metabolic Balance Správa kampane a média**

Vedenie, správa a priebežné vyhodnocovanie kampane. Návrhy na úpravu komunikačných kanálov, obsahu komunikácie a rozpočtu so zameraním na zvýšenie konverzných pomerov kampane.

**FIT Stratégia kampane**

Pripraviť stratégiu kampane s dôrazom na cielenie a prácu s definovaným publikom smerujúcu k získaniu makro a mikro konverzií a dosiahnutiu cieľových KPI.

**FIT Landing page**

Vytvorenie stránky zameranej na dosahovanie makro a mikro konverzií smerujúcich k dosiahnutiu cieľov a KPI definovaných konceptom marketingovej komunikácie.

**FIT Testimonial**

Vytvorenie testimoniálov z dodaných textových a obrazových podkladov.

**FIT Správa kampane a média**

Vedenie, správa a priebežné vyhodnocovanie kampane. Návrhy na úpravu komunikačných kanálov, obsahu komunikácie a rozpočtu so zameraním na zvýšenie konverzných pomerov kampane.

**RESTAURANT Stratégia kampane**

Pripraviť stratégiu kampane s dôrazom na cielenie a prácu s definovaným publikom smerujúcu k získaniu makro a mikro konverzií a dosiahnutiu cieľových KPI.

**RESTAURANT Landing page**

Vytvorenie stránky zameranej na dosahovanie makro a mikro konverzií smerujúcich k dosiahnutiu cieľov a KPI definovaných konceptom marketingovej komunikácie.

**RESTAURANT Testimonial**

Vytvorenie testimoniálov z dodaných textových a obrazových podkladov.

**RESTAURANT Správa kampane a média**

Vedenie, správa a priebežné vyhodnocovanie kampane. Návrhy na úpravu komunikačných kanálov, obsahu komunikácie a rozpočtu so zameraním na zvýšenie konverzných pomerov kampane.

**OBCHOD Vernostný poukaz**

Návrh konceptu a dizajnu vernostného poukazu zameraného na zvýšenie lojality a retencie zákazníkov

**OBCHOD eShop**

Vytvorenie e-commerce platformy na predaj produktov kamennej predajne.

**OBCHOD Setup kampane**

Setup online kampane na podporu predaja produktov kamennej predajne.

**OBCHOD Správa kampane a média**

Vedenie, správa a priebežné vyhodnocovanie kampane. Návrhy na úpravu komunikačných kanálov, obsahu komunikácie a rozpočtu so zameraním na zvýšenie konverzných pomerov kampane.

**Informačné podstránky webu**

Vytvorenie informačných a prezentačných podstránok web prezentácie v rozsahu Kontakt, Rezervácie, Cenník, Blog

 (všetko vyššie uvedené spolu ďalej len „Služby“).

**Článok III.**

**Termíny plnenia**

1. Zmluvné strany sa dohodli, že dodanie predmetných služieb podľa tejto zmluvy bude realizované podľa **časového harmonogramu**, zostaveného v súčinnosti s Poskytovateľom po nadobudnutí účinnosti tejto zmluvy. Časový harmonogram bude Prílohou č. 1 Zmluvy o poskytovaní služieb a bude podkladom pre fakturáciu čiastkových dodaných a prevzatých služieb.

2. V prípade omeškania s poskytnutím služieb je poskytovateľ povinný uhradiť objednávateľovi

zmluvnú pokutu vo výške 0,05% za každý deň omeškania (slovom: nula celá päť desatín percenta), ktorá je splatná do 14 dní od jej písomného uplatnenia objednávateľom.

3. Zmluvnú pokutu podľa predchádzajúceho bodu môže objednávateľ uplatniť a nárokovať si aj po skončení platnosti tejto Zmluvy.

4. Zmluvné strany sa taktiež dohodli, že objednávateľ je oprávnený požadovať aj náhradu škody spôsobenej porušením povinnosti dodávateľa odovzdať služby včas, na ktorú sa vzťahuje zmluvná pokuta. Zároveň je objednávateľ oprávnený domáhať sa aj náhrady škody presahujúcej zmluvnú pokutu.

**Článok IV.**

**Cena a platobné podmienky**

1. Zmluvné strany sa dohodli, že za riadne a včas odovzdané plnenia v zmysle tejto Zmluvy zaplatí objednávateľ poskytovateľovi odmenu za dodanie služieb, ktorá je stanovená podľa § 3 zákona NR SR č. 18/1996 Z. z. o cenách, v znení neskorších predpisov, vyhlášky MF SR č. 87/1996 z. z., ktorou sa vykonáva zákon NR SR č. 18/1996 Z.z. o cenách ako maximálna odmena, ktorá je konečná a predstavuje:
Cena bez DPH: Eur
DPH 20%: Eur
Cena s DPH: Eur
2. Zmeniť výšku dohodnutej odmeny podľa tejto zmluvy je možné len v prípade zmeny výšky dane z pridanej hodnoty.
3. Miestom pre doručovanie faktúr s prílohou v písomnej forme je adresa Objednávateľa uvedená v záhlaví tejto zmluvy, pokiaľ sa zmluvné strany nedohodnú inak. Poskytovateľ je povinný doručiť Objednávateľovi **faktúry v minimálne štyroch vyhotoveniach**. Poskytovateľom predložené faktúry k úhrade musia obsahovať zákonom stanovené náležitosti. Zmluvné strany sa dohodli, že faktúry musia obsahovať najmä:
* názov Služby,
* deň dodania,
* predmet úhrady,
* IČO Poskytovateľa, obchodné meno Poskytovateľa, DIČ Poskytovateľa, IČ DPH Poskytovateľa,
* identifikáciu zmluvy (prípadne dodatku k zmluve), ITMS kód projektu, v rámci ktorého sa dodanie Služby realizuje,
* čiastku k úhrade,
* výšku DPH,
* splatnosť.
1. Objednávateľ sa zaväzuje zaplatiť odmenu za Službu vždy po ukončení poskytovania služieb v rámci príslušnej ucelenej časti služieb uvedených v Časovom harmonograme, a to za každú časť samostatne bezhotovostne prevodným príkazom na účet Poskytovateľa, na základe faktúr vystavených Poskytovateľom a doručených Objednávateľovi, po riadnom poskytnutí Služby Objednávateľovi a podpise Preberacieho protokolu.
2. **Splatnosť faktúr je 60 dní** odo dňa ich riadneho doručenia. Zmluvné strany prehlasujú, že uvedená lehota vzhľadom na poskytnutie finančných zdrojov zo štrukturálnych fondov EÚ nie je v hrubom nepomere k právam a povinnostiam vyplývajúcim zo záväzkového vzťahu pre veriteľa podľa § 369d Obchodného zákonníka SR.
3. Ak faktúry doručené Poskytovateľom nespĺňajú zákonné podmienky v zmysle osobitného predpisu resp. podmienky dohodnuté touto zmluvou, je Objednávateľ oprávnený faktúry vrátiť Poskytovateľovi na prepracovanie. V takomto prípade nie je Objednávateľ v omeškaní so zaplatením odmeny Poskytovateľovi.

**Článok V.**

**Práva a povinnosti zmluvných strán**

1. Pri plnení predmetu tejto zmluvy poskytne objednávateľ poskytovateľovi všetky informácie a podklady potrebné na poskytovanie služieb v súlade s touto zmluvou.

Článok VI.

Dodacie podmienky

1. Poskytovateľ zodpovedá za právne i faktické vady, ktoré mali služby a ich súčasti podľa Prílohy č. 1 tejto Zmluvy v čase ich dodania objednávateľovi.
2. Kontrolu poskytnutia Služby vykonajú oprávnení zástupcovia Objednávateľa a následne prevzatie Služby potvrdia oprávnení zástupcovia zmluvných strán svojim podpisom **v písomnom preberacom protokole (ďalej len „Preberací protokol“)**. V prípade, že Služba bude vykazovať vady a zjavné nedorobky, Objednávateľ je oprávnený sa rozhodnúť, či predmet Služby prevezme a do Preberacieho protokolu popíše tieto vady a nedorobky spolu s lehotou, v rámci ktorej sa ich Poskytovateľ zaväzuje odstrániť, alebo sa rozhodne nepodpísať Preberací protokol – v tom prípade sa s Poskytovateľom dohodne na predĺžení lehoty na dodanie Služby a podpísanie Preberacieho protokolu.
3. Pre potreby tejto zmluvy a výkladu jej ustanovení sa vadou rozumie odchýlka v kvalite, kvantite a parametroch predmetu Služby, ktoré sú určené touto zmluvou, ako aj všeobecne záväznými technickými normami a predpismi.
4. Ak majú dodané služby vady, za ktoré poskytovateľ zodpovedá, objednávateľ má najmä nárok:

a) požadovať odstránenie vád dodaním náhradných služieb,

b) požadovať odstránenie vád opravou alebo doplnením poskytnutých služieb, ak je možné vady takto odstrániť,

c) požadovať primeranú zľavu z dojednanej odplaty.

1. Uplatnením nárokov z vád nie je dotknuté právo objednávateľa na náhradu škody.

**Článok VII.**

**Trvanie zmluvy**

1. Zmluva sa uzatvára na dobu určitú, a to do ukončenia poskytovania služieb na základe tejto zmluvy.
2. Každá zo zmluvných strán je oprávnená od tejto zmluvy odstúpiť v prípade jej podstatného porušenia druhou zmluvnou stranou.

**Článok VIII.**

**Licencia**

1. **Vyhlásenia**. Poskytovateľ vyhlasuje a zaručuje sa objednávateľovi, že ku dňu odovzdania Služieb, resp. ku dňu vykonania všetkých Služieb, ktoré budú mať povahu autorského diela podľa príslušných ustanovení zákona č. 18/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov (ďalej len „**Dielo**“):
2. bude vykonávateľom majetkových práv k Dielu alebo jeho časti vytvorenému na základe tejto zmluvy bez obmedzenia iným zmluvným vzťahom alebo dohodou s treťou osobou, či už písomnou alebo ústnou, ktorá by mohla akýmkoľvek spôsobom ovplyvniť majetkové práva, budúce užívanie alebo budúcu dispozíciu s ním, a že neprebiehajú a ani nemá vedomosť o tom, že by mohli prebiehať akékoľvek súdne alebo iné konania, ktoré by mohli mať takéto alebo obdobné následky,
3. bude oprávnený uvádzať Dielo alebo jeho časť na verejnosti pod svojim menom,
4. bude oprávnený udeľovať licencie na používanie Diela alebo jeho časti akýmkoľvek spôsobom v neobmedzenom rozsahu,
5. tretia osoba nebude mať akúkoľvek licenciu na používanie Diela v akomkoľvek rozsahu a pre akékoľvek spôsoby použitia Diela.

Poskytovateľ berie na vedomie, že vyhlásenia uvedené v tomto odseku sú pre objednávateľa podstatnou skutočnosťou na uzatvorenie tejto zmluvy a v prípade, že sa po vykonaní Diela ukáže nepravdivosť vyššie uvedených vyhlásení, bude to pre objednávateľa dôvodom na odstúpenie od tejto zmluvy bez ďalšieho s tým, že právo na náhradu škody tým nie je dotknuté.

1. **Výhradná licencia**. Na základe dohody zmluvných strán poskytovateľ touto zmluvou udeľuje objednávateľovi celosvetovú výhradnú, výlučnú, neodvolateľnú licenciu a územne neobmedzenú na používanie Diela akýmkoľvek spôsobom v neobmedzenom rozsahu. Poskytovateľ je povinný zdržať sa akéhokoľvek používania Diela vrátane uvádzania Diela ako referencie.
2. Udelenie licencie je pre objednávateľa podstatnou skutočnosťou pri uzatváraní tejto zmluvy.
3. **Rozsah Licencie**

Pre väčšiu jasnosť dohody zmluvných strán podľa tohto článku VII. ohľadom rozsahu udelenej licencie, objednávateľ je oprávnený použiť a používať Dielo v nasledujúcom rozsahu:

1. vyhotovenie rozmnoženiny Diela a/alebo záznamu Diela;
2. verejné rozširovanie originálu Diela alebo jeho rozmnoženiny vrátane záznamu Diela predajom alebo inou formou prevodu vlastníckeho práva;
3. verejné rozširovanie originálu Diela alebo jeho rozmnoženiny vrátane záznamu Diela nájmom alebo vypožičaním;
4. spracovanie, preklad a adaptáciu Diela, najmä skrátenie alebo rozšírenie Diela, zmena obsahu alebo zmena formy Diela;
5. zaradenie Diela do súborného Diela;
6. verejné vystavenie Diela jeho rozmnoženiny alebo záznamu;
7. verejné vykonanie Diela jeho rozmnoženiny alebo záznamu;
8. verejný prenos Diela, jeho rozmnoženiny alebo záznamu;
9. zaznamenanie prostredníctvom zvukového a/alebo zvukovo obrazového záznamu (vyhotovenie originálu zvukového a/alebo zvukovo obrazového záznamu);
10. spracovanie Diela, najmä skrátenie alebo rozšírenie Diela, zmena obsahu alebo zmena formy diela;
11. spojenie záznamu Diela s iným Dielom alebo zaradenie záznamu Diela alebo jeho rozmnoženín do audiovizuálneho Diela alebo súborného Diela.
12. **Ďalšie oprávnenia** objednávateľa podľa Licencie.

Poskytovateľ ďalej v rámci licencie podľa tohto článku VII. udeľuje objednávateľovi ďalšie oprávnenia:

1. opatriť Dielo pri jeho prezentácií verejnosti akýmkoľvek spôsobom logom alebo iným označením objednávateľa, prevádzkovateľa vysielania tohto Diela, vrátane textových, obrazových alebo iných informácií,
2. ľubovoľne často, prerušovať pri vysielaní umeleckého výkonu Vysielanie reklamnými alebo inými vstupmi a/alebo ich oznamovať v delenom alebo inak upravenom obraze obsahujúcom v oddelenej časti reklamu, sponzoring, selfpromotion alebo iné textové a obrazové informácie; za delený obraz sa považuje taktiež prekrytie časti obrazu uvedenými informáciami;

Súčasťou oprávnenia objednávateľa podľa písmena i) a ii) tohto odseku je taktiež súhlas s prípadným umiestnením Diela do umeleckého výkonu v zmysle zákona o reklame v spojení so zákonom o vysielaní a retransmisii.

1. opatriť Dielo inou jazykovou verziou;
2. použiť fotografie vytvorené v súvislosti s Dielom v rozsahu udelenej licencie;
3. použiť Dielo pre účely propagácie objednávateľa;
4. zaradiť Dielo do elektronických databáz a umožniť k nemu prístup.

Vysielaním sa pre účely tejto zmluvy rozumie retransmisie vo forme televízie, rádia, elektronickej komunikačnej siete internet alebo iných elektronických komunikačných sietí a podobne.

1. **Neobmedzená licencia**. Na základe dohody zmluvných strán sa licencia podľa tejto zmluvy udeľuje bez vecného, množstevného alebo teritoriálneho obmedzenia na dobu trvania majetkových práv k Dielu a pre akúkoľvek jazykovú mutáciu.
2. **Deriváty Diela**. Ustanovenie tohto článku sa vzťahuje obdobne i na deriváty záznamu Diela, ktoré vznikli uplatnením niektorého z oprávnení k záznamu Diela podľa tohto článku. Ustanovenia tohto článku sa primerane vzťahujú aj na licenciu k podkladovým materiálom Diela ak sú autorským dielom.
3. **Užívanie licencie**. Objednávateľ ako nadobúdateľ nie je povinný udelenú licenciu využiť.
4. **Sublicencia.** Na základe dohody zmluvných strán je objednávateľ oprávnený udeľovať tretím osobám súhlas na použitie Diela v rozsahu jemu udelenej licencie, tzv. sublicencie.
5. Postúpenie Licencie. Na základe dohody zmluvných strán poskytovateľ týmto udeľuje objednávateľovi súhlas s postúpením Licencie podľa tohto článku a objednávateľ je tak oprávnený Licenciu udelenú mu podľa tohto článku postúpiť na tretiu osobu.
6. Súhlas na vykonanie Diela. Poskytovateľ týmto udeľuje objednávateľovi súhlas na to, aby bolo Dielo vykonané akýmkoľvek spôsobom a akoukoľvek osobou (výkonným umelcom); súčasne poskytovateľ výslovne prehlasuje, že nebude voči takémuto spôsobu vykonania Diela a/alebo osobe výkonného umelca, ktorá bude Dielo vykonávať vznášať akékoľvek námietky a/alebo uplatňovať akékoľvek nároky z tohto titulu.

**Článok IX.**

Dôverné informácie

1. Poskytovateľ sa zaväzuje zachovávať obchodné tajomstvo objednávateľa, ako aj mlčanlivosť o všetkých skutočnostiach, ktoré mu objednávateľ oznámi v súvislosti s plnením tejto Zmluvy, alebo ktoré sa mu stali známe iným spôsobom a ktoré sa týkajú najmä, nie však výlučne objednávateľa, jeho vnútorných pomerov a jeho obchodnej činnosti a produktov.
2. Záväzok mlčanlivosti poskytovateľa podľa predchádzajúceho bodu platí aj po skončení platnosti tejto Zmluvy.
3. Pri porušení povinnosti mlčanlivosti zodpovedá poskytovateľ objednávateľovi za škodu, ktorá mu tým vznikla.

**Článok X.**

**Záverečné ustanovenia**

1. Práva a povinnosti touto zmluvou neupravené sa riadia ustanoveniami zákona č. 513/1991 Zb. Obchodný zákonník v znení neskorších predpisov, Autorského zákona, ako i ďalších všeobecne záväzných právnych predpisov Slovenskej republiky.
2. Akékoľvek zmeny a dodatky k tejto Zmluve môžu byť vykonané len písomne po vzájomnej dohode oboch zmluvných strán. Uzavreté písomné dodatky sa stanú neoddeliteľnou súčasťou tejto Zmluvy.
3. Zmluvné strany sa dohodli, že všetky spory, ktoré vzniknú v súvislosti s plnením podľa tejto zmluvy, budú riešiť predovšetkým vzájomným rokovaním a dohodou.
4. Poskytovateľ je povinný strpieť výkon kontroly/auditu súvisiaceho s dodávaním Služby podľa tejto zmluvy, prácami a službami a všetkými činnosťami podľa tejto zmluvy a to kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú na výkon kontroly/auditu najmä:
a) Poskytovateľ a ním poverené osoby,
b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
d) Orgán auditu, jeho spolupracujúce orgány a osoby poverené na výkon kontroly/auditu,
e) Splnomocnení zástupcovia Európskej Komisie a Európskeho dvora audítorov,
f) Orgán zabezpečujúci ochranu finančných záujmov EÚ,
g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
5. Zmluva je vyhotovená v troch (3) rovnopisoch s platnosťou originálu, z ktorých objednávateľ dostane 2 vyhotovenia a poskytovateľ jedno (1) vyhotovenie.
6. Zmluva nadobúda platnosť dňom jej podpísania obidvoma zmluvnými stranami. Účinnosť zmluvy nastane splnením odkladacej podmienky spočívajúcej v doručení Správy z kontroly z obstarávania zo strany riadiaceho/sprostredkovateľského orgánu s pozitívnym výsledkom z ex post kontroly obstarávania.
7. Táto Zmluva sa uzatvára na určitú dobu a to do splnenia všetkých záväzkov zmluvných strán ak v Zmluve nie je uvedené inak.
8. Zmluvné strany sa dohodli, že doporučená poštová zásielka adresovaná druhej zmluvnej strane na adresu uvedenú v záhlaví tejto zmluvy sa považuje za doručenú aj v prípade, ak z akýchkoľvek dôvodov nebola prevzatá, a to uplynutím piatich dní odo dňa jej odoslania. V prípade zmeny adresy na doručovanie je potrebné túto zmenu oznámiť druhej zmluvnej strany písomne. Od doručenia tohto oznámenia budú zásielky doručované na túto adresu.
9. Zmluvné strany vyhlasujú, že Zmluvu si riadne prečítali jej obsahu porozumeli, pričom táto vyjadruje ich skutočnú, slobodnú a vážnu vôľu, Zmluva nebola napísaná v tiesni a ani za nápadne nevýhodných podmienok pre niektorú zo zmluvných strán na znak čoho túto Zmluvu vlastnoručne podpisujú.

 V Košiciach dňa

 Za objednávateľa Za poskytovateľa

.

.................................................. .....................................................

Príloha č. 1 k Zmluve o poskytovaní služieb – časový harmonogram bude doplnený úspešným uchádzačom po vyhodnotení verejného obstarávania